

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

 **DECIZIE nr. 3/2**

din 25 mai 2017

 **„Cu privire la reorganizarea gimnaziilor**

**Zgărdești şi Ordășei prin absorbţie”**

 În scopul asigurării accesului la educație de calitate a elevilor din localitățile mici pentru gestionarea eficientă a finanțelor publice şi asigurarea echităţii în finanțarea tuturor instituțiilor educaționale conform formulei „per – elev”, examinând nota informativă a Direcţiei Generale Educaţie coordonată cu Direcţia Finanţe cu referire la deficitul surselor financiare pentru activitatea Gimnaziilor din localităţile Zgărdeşti şi Ordăşei în anul şcolar 2017-2018, ținând cont de Programului de Dezvoltare Strategică a Învățământului în raionul Telenești pentru anii 2015 - 2020, aprobat prin Decizia nr. 7/5 din 10 decembrie 2015, în conformitate cu prevederile art. art. 15 al. (2), 21 alin. (1), 141 al. (1) lit. (j) din Codul Educaţiei al Republicii Moldova nr. 152 din 17.07.2014, art. art. 73 – 78 din Codul Civil al R. Moldova, având la baza propunerea motivată a Direcţiei Generale Educație, ţinând cont de prevederile deciziilor consiliului raional anterior aprobate privitor la reţeaua instituţiilor de învăţământ și de avizul pozitiv al Ministerului Educaţiei nr. 02/13-2520 din 24.05.17 şi al Comisiei consultative pe probleme sociale , în temeiul art. art. 43 al. (2), 46 al Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1. Se aprobă reorganizarea prin fuziune şi respectiv absorbţie a Gimnaziului din s. Zgărdeşti în calitate de instituţie absorbită, cu Gimnaziul „Dimitrie Cantemir” din s. Mîndreşti în calitate de instituţie absorbantă.

2. Se aprobă reorganizarea prin fuziune şi respectiv absorbţie a Gimnaziului din s. Ordăşei în calitate de instituţie absorbită, cu Gimnaziul „Anton Moraru” din s. Pistruieni în calitate de instituţie absorbantă.

3. Procesul de fuzionare a instituțiilor de învățământ menționate la pct.1, va avea ca efect încetarea existenţei instituţiilor absorbite şi trecerea integrală a drepturilor şi obligaţiilor acestora către instituţiile absorbante.

4. Șeful Direcției Generale Educație, în comun cu managerii instituţiilor de învățământ vizate în pct. 1-2 a prezentei decizii (conform atribuţiilor de funcţie), vor asigura:

a) de îndată, publicare în Monitorul Oficial al Republicii Moldova a avizului privind fuziunea instituţiilor de învățământ nominalizate.

a) reangajarea sau după caz disponibilizarea personalului instituţiilor absorbite şi achitarea indemnizaţiei de eliberare din serviciu, conform prevederilor actelor normative în vigoare.

b) metodologic şi tehnic procesul de fuzionare a instituţiilor de învățământ vizate, conform prevederilor actelor normative în vigoare.

c) transmiterea patrimoniului aflat în gestiunea instituţiilor absorbite, spre gestiunea instituţiilor absorbante. Actul de transmitere şi bilanţul de repartiţie urmează a fi întocmit şi confirmat de către Preşedintele raionului, în numele fondatorului, până la data de 15.07.2017.

5. Managerii instituţiilor de învățământ absorbante vor asigura înregistrarea fuziunii la Ministerul Justiţiei a Republicii Moldova pînă la data de 01.09.2017. După înregistrarea fuziunii, instituţiile absorbite se consideră dizolvate şi se radiază din registrul de stat.

6. Responsabil de executarea prezentei decizii se desemnează Dna Ioxa Eugenia – şeful Direcției Generale Educație Telenești.

7. Controlul executării prezentei decizii se pune în sarcina Vicepreședintelui raionului pe probleme sociale, Dna Ecaterina Furculiță.

 8. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md).

 **Preşedintele şedinţei Valentin Vetrilă**

 **Secretarul Consiliului Raional Sergiu Lazăr**

**NOTĂ INFORMATIVĂ**

la proiectul de Decizie nr-\_\_\_ din\_\_\_
Cu privire la reorganizarea gimnaziilor Zgărdești, Ordășei prin absorbție.

|  |  |
| --- | --- |
| InițiatorulProiectului(1) |  *Proiectul Deciziei cu privire la reorganizarea gimnaziilor Zgărdești, Ordășei prin absorbție de către școlile de circumscripție gimnaziul ”D. Cantemir” Mândrești și gimnaziul ”A. Moraru” Pistruieni a fost elaborat de către Direcția Generală Educație în colaborare cu administrația publică de nivelul II și cu acordul Ministerului Educației.* |
| Reglementarea juridic(2) | *Proiectul Deciziei cu privire la reorganizarea gimnaziilor Zgărdești, Ordășei prin absorbție este elaborat în conformitate cu prevederile art. art.15 alin. (2), 21 alin.(7), 141 alin.(1), lit. (j) din Codul educației al Republicii Moldova, nr.152 din 17.07.2014; art.art.73-79 din Codul Civil al Republicii Moldova, având la bază propunerea motivată a Direcției Generale Educație.* |
| Scopul Proiectului(3) | ***Scopul proiectului*** *de decizie este să asigure :* * *accesul la educație de calitate a elevilor din localitățile mici.*
* *gestiune eficientă a finanțelor publice.*
* *echitate în finanțarea tuturor instituțiilor educaționale în temeiul formulei per elev.*
 |
| Argumentare(4) | *Reorganizarea instituțiilor mici este un obiectiv stipulat în Programul de Dezvoltare Strategică a Învățământului din raion pentru anii 2015-2020, aprobat prin Decizia CR nr.7/5 din decembrie 2015 și are ca scop asigurarea accesului copiilor la educație de calitate, utilizarea optimă și relevantă a resurselor financiare alocate dezvoltării procesului de educație.**Mai argumentăm că, în temeiul art. 21 alin. (7) din Codul Educației, nr. 152 din 17.07.2014, la inițiativa autorităților administrației publice locale, a instituțiilor publice și cu acordul Ministerului Educației,* ***în funcție de necesitățile locale, pot fi organizate structuri de învățământ fără statut de persoană juridică, ca subunități ale unei unități de învățământ cu personalitate juridică.*** |
| Analzia(5) |  *Urmare a analizelor efectuate, DGE Telenești în comun cu DF Telenești, au stabilit că reorganizarea instituțiilor susmenționate va contribui la sporirea responsabilității pentru cheltuirea rațională a surselor bănești și va crea echitate în finanțarea tuturor instituțiilor educaționale din raion.* |
| Mijloacele financiare(6) | *Cheltuielile de reorganizare prin absorbție a gimnaziilor Zgărdești, Ordășei vor fi suportate de bugetele instituțiilor respective.* |

Șef DGE Telenești Eugenia IOXA